چین خاریجده تحصیل آلان اویغورلارین سورغویا جلب ائدیلمهسی کامپانییاسینا باشلاییب.
آخار. آذ «فایننشیل تایمز»آ ایستینادا خبر وئریر کی، آرتیق مصرده پکینین ایستیی ایله ۱۰۰-ه یاخین اویغور طلبه و آکتیویست حبس ائدیلیب. بونا سبب ایسه اونلارین پکینین طلبلرینی یئرینه یئتیرمکدن ایمتینا ائدرک، اؤلکهیه گئری دؤنمهمهلری اولوب. پکین بو کامپانییانی، خصوصیله، ایسلام اؤلکهلرینده تحصیل آلان اویغورلارا قارشی باشلادیب.
طلبهلر و آکتیویستلر اویغورلارا اؤلکهیه درحال دؤنمکله باغلی مراجعتین بو ایلین ماییندان گؤندریلدیینی بیلدیریبلر. اونلار خاریجدهکی طلبهلرین چوخلارینین والیدینلرینین گیروو گؤتورولدویونو، بونون سایهسینده طلبهلرین گئری دؤنمهیه مجبور ائدیلدیینی سؤیلییرلر.
قید ائدک کی، اویغورلار اوزون مدتدیر چینین تضییقلرینه معروض قالیرلار. محض بونون سایهسینده مسلمان اویغورلارین چوخو اؤز یوردلاریندان میقراسییا ائتمهیه مجبور اولوب. اویغورلارین اؤز دینی عبادتلرینی حیاتا کئچیرمهیه معین پروبلملر یارادان چین اونلارین تشکیلاتلارینین چوخوسونو ترور تشکیلاتلاری سیاهیسینا داخیل ائدیب.
پکین همچینین بو خالقی آسیمیلیاسییایا مروض قویماق اوچون اوزون مدتدیر اویغورلارین تاریخی تورپاقلارینا چینلیلرین کؤچونو حیاتا کئچیریر. بو کؤچ سایهسینده اویغورلار آرتیق اؤز تورپاقلاریندا اتنیک آزلیغا چئوریلیرلر.
azb_Arab azb_Arab azb_Arab azb_Arab azb_Arab